હાલના ભાવે મને પસંદ છે તેવું બીજું ક્ષેત્ર એવિયેશન છે. જુલાઈ 2018માં ડોમેસ્ટિક એર પેસેન્જર ટ્રાફિકમાં વાર્ષિક ધોરણે 20.8 ટકા વૃદ્ધિનો અપટ્રેન્ડ જળવાઈ રહ્યો છે. કુલ પેસેન્જર વોલ્યુમ જુલાઈ 2017ના 9.57 મિલિયન સામેની 11.6 મિલિયન રહ્યો હતો. ક્રૂડ ઓઇલના ઊંચા ભાવ અને સ્પર્ધા જેવા મોટા ભાગનાં નેગેટિવ પરિબળોથી શેરોમાં ઘટાડો થયો છે. હવે મને લાગે છે કે સૌથી ખરાબ સમય પૂરો થયો છે. હું લો કોસ્ટ એરલાઇન શેરોનો ક્રમશ: ઉમેરો કરવાનું પસંદ કરીશ.